बागसा जिल्लानि शालबारी महकुमानि सिङाव थानाय राजाबिल गामिआव गोरिब सिमनानि सिङाव थानाय सुबुंफोरनो सोरखारआ बेसेन होनाङा जासे माइरं होनाय जायो। बे माइरंखौ थांनाय गोबां बोसोरनिफ्राय बे गोरबि सुबुंफोरा रेसन दखाननिफ्राय लाबोयोमोन । नाथाय, बेखेबाव दाननि रेसननि माइरं न’सिम लाबोनायनि उनाव राजाबिल गामिनि सुबुंफोरा माइरंखौ नुनानै समखिखाङो। माइरंआव इउरिया हासार होनाय नुनानै रागा जोंखाङो सरासनस्रा राइजोआ । खौरांबिजोंनि सिगाङाव राइजोफोरा बुङो दि, बेफोरबायदि महामारिनि समाव सोरखारआ बेसेन होनाङा जासे होनाय माइरंआव बेफोरबादि गाहाय थाखोनि माइरं होयोब्ला मानसिफोरा माखौ जानानै थांना थागोन होनना । दानिया नोजोरहोथावना जागोनदि, बे खौरांआ सोराङाव फैनायनि उनाव राज्योनि जगाय बिफानआ मा राहा लागोन।